**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

##### **«——» ------------------- 2020 Թ. N\_\_-Ա**

**ԳՈՒՅՔ ՀԵՏ ՎԵՐՑՆԵԼՈՒ, ՆՎԻՐԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 594-րդ հոդվածը, «Կառավարչական իրավահարաբերությունների կարգավորման մասին» Հայաստանի Հանրապետության օրենքի 5-րդ հոդվածի 5-րդ, 7-րդ և 8-րդ մասերը` Հայաստանի Հանրապետության կառավա­րությունը ***ո ր ո շ ու մ է****.*

1. Հայաստանի Հանրապետության սեփականությունը հանդիսացող, Հայաստանի Հանրապետության Արմավիրի մարզի Մարգարա համայնքում գտնվող անշարժ գույքը և դրա օգտագործման ու սպասարկման համար անհրաժեշտ հողամասը հետ վերցնել Հայաստանի Հանրապետության պետական եկամուտների կոմիտեից և նվիրել Հայաստանի Հանրապետության Արմավիրի մարզի Մարգարա համայնքին՝ համաձայն հավելված 1-ի։

2. Հայաստանի Հանրապետության սեփականությունը հանդիսացող, Հայաստանի Հանրապետության Շիրակի մարզի Ախուրիկ համայնքում գտնվող անշարժ գույքը և դրա օգտագործման ու սպասարկման համար անհրաժեշտ հողամասը հետ վերցնել Հայաստանի Հանրապետության պետական եկամուտների կոմիտեից և ամրացնել Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեին՝ համաձայն հավելված 2-ի:

3. Հայաստանի Հանրապետության պետական եկամուտների կոմիտեի նախագահին՝

1) Հայաստանի Հանրապետության Արմավիրի մարզի Մարգարա համայնքի ղեկավարի հետ համատեղ, սույն որոշումն ուժի մեջ մտնելուց հետո մեկամսյա ժամկետում Հայաստանի Հանրապետության օրենսդրությամբ սահ­մանված կարգով ապահովել սույն որոշման 1-ին կետից բխող պայմանագրի կնքումը՝ դրանում սահմանելով, որ պայմանագրից բխող բոլոր ծախսերը ենթակա են իրականացման համայնքի միջոցների հաշվին։

2) սույն կետի 1-ին ենթակետում նշված աշխատանքների ավարտից հետո մեկամսյա ժամկետում Հայաստանի Հանրապետության Արմավիրի մարզի Մարգարա համայնքի ղեկավարի հետ համատեղ ապահովել սույն որոշման 1-ին կետում նշված անշարժ գույքի հանձնման-ընդունման աշխատանքների կատարումը:

3) Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահի հետ համատեղ ապահովել սույն որոշման 2-րդ կետում նշված գույքի հանձնման-ընդունման աշխատանքների կատարումը։

Հավելված 1

ՀՀ կառավարության 20--- թվականի

--------------- ----ի N ---- - Ա որոշման

**ՑԱՆԿ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՄԱՐԳԱՐԱ ՀԱՄԱՅՆՔԻՆ ՆՎԻՐՎՈՂ ԱՆՇԱՐԺ ԳՈՒՅՔԻ**

|  |  |  |  |  |  |  |
| --- | --- | --- | --- | --- | --- | --- |
| Հ/Հ | Գտնվելու վայրը | Անշարժ գույքի անվանումը | Անշարժ գույքի մակերեսը  (քառ. մետր) | Հողամասի մակերեսը  (հա) | Անշարժ գույքի սկզբնական արժեքը  (ՀՀ դրամ) | Հաշվեկշռային (մնացորդային)  արժեքը  (ՀՀ դրամ) |
| 1 | 2 | 3 | 4 | 5 | 6 | 7 |
| 1 | ՀՀ Արմավիրի մարզ, գյուղ Մարգարա | վարչական շենք | 2052.3 | 0.83 | 4999.3 | 0 |
| 2 | ՀՀ Արմավիրի մարզ, գյուղ Մարգարա | կաթսայատուն | 238.4 | 0.083 | 2044.5 | 0 |
| 3 | ՀՀ Արմավիրի մարզ, գյուղ Մարգարա | հյուրանոց | 1056.1 | 1 | 2468.2 | 0 |

Հավելված 2

ՀՀ կառավարության 20--- թվականի

--------------- ----ի N ---- - Ա որոշման

**ՑԱՆԿ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑՎԱԾՔՆԵՐԻ ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻՆ ԱՄՐԱՑՎՈՂ ԱՆՇԱՐԺ ԳՈՒՅՔԻ**

|  |  |  |  |  |  |  |
| --- | --- | --- | --- | --- | --- | --- |
| Հ/Հ | Գտնվելու վայրը | Անշարժ գույքի անվանումը | Անշարժ գույքի մակերեսը  (քառ. մետր) | Հողամասի մակերեսը  (հա) | Անշարժ գույքի սկզբնական արժեքը  (ՀՀ դրամ) | Հաշվեկշռային (մնացորդային)  արժեքը  (ՀՀ դրամ) |
| 1 | 2 | 3 | 4 | 5 | 6 | 7 |
| 1 | ՀՀ Շիրակի մարզ, գյուղ Ախուրիկ | վարչական շենք | 669.43 | 0.12 | 97012.281 | 0 |

**ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ, ՆՎԻՐԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

Նախագծով առաջարկվում է ՀՀ սեփականությունը հանդիսացող, ՀՀ Արմավիրի մարզի Մարգարա համայնքում գտնվող 3 միավոր անշարժ գույքը և դրանց օգտագործման ու սպասարկման համար անհրաժեշտ հողամասերը հետ վերցնել ՀՀ պետական եկամուտների կոմիտեից և նվիրել ՀՀ Արմավիրի մարզի Մարգարա համայնքին, իսկ ՀՀ Արմավիրի մարզի Ախուրիկ համայնքում գտնվող անշարժ գույքը և դրա օգտագործման ու սպասարկման համար անհրաժեշտ հողամասը նախատեսվում է հետ վերցնել ՀՀ պետական եկամուտների կոմիտեից և ամրացնել ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտեին:

Որոշման ընդունումը պայմանավորված է այն հանգամանքով, որ նշված տարածքները հանդիսացել են սահմանային անցակետեր, որոնք ներկա պահին չեն օգտագործվում ՀՀ պետական եկամուտների կոմիտեի կողմից:

Հայաստանի Հանրապետության Արմավիրի մարզ գյուղ Մարգարա, «Մարգարա» անցումային կետի գույքը կազմված է 3 սեփականության (օգտագործման) իրավունքների գրանցման վկայականներից.

-վկայական թիվ 861216, տրված 14.02.2003 թվական՝ «Մարգարա» անցումային կետի վարչական շենք, որը բաղկացած է 1329,4 քմ վարչական շենքից, 508,3 քմ կիսակառույցից, 214,6 քմ պահեստից, 285,2 գծմ պարիսպից և 0.83 հա հողամասից:

-վկայական թիվ 861217, տրված 14.02.2003 թվական՝ «Մարգարա» անցումային կետի կաթսայատուն, որը բաղկացած է 238,4 քմ կաթսայատնից և 0,083 հա հողամասից:

-վկայական թիվ 861218, տրված 14.02.2003 թվական՝ «Մարգարա» անցումային կետի հյուրանոց, որը բաղկացած է 1056,1 քմ հյուրանոցից, պոմպակայանից և ջրամղման աշտարակից, 1 հա հողամասից, որոնց տրման հիմքում ընկած է ՀՀ Նախարարների խորհրդի 19.05.1991 թվականի թիվ 254 կարգադրությունը և Մարգարայի գյուղապետի 17.08.2002 թվականի թիվ 16 որոշման քաղվածքը:

Հայաստանի Հանրապետության Շիրակի մարզի գյուղ Ախուրիկ վարչական շենքի անշարժ գույքի սեփականության (օգտագործման) իրավունքների գրանցման թիվ 2158995 վկայականը տրվել է 14.12.2006 թվականին, որի հիմքում ընկած է ՀՀ կառավարության 17.06.2003 թվականի թիվ 866-Ա որոշումը, հաշվեկշռային արժեքի վերաբերյալ թիվ 498 տեղեկանքը, տրված 14.07.2006 թվականին և Ախուրիկ համայնքի 18.09.2006 թվականի թիվ 15 որոշումը: Վկայականը բաղկացած է 669,43 քմ մակերեսով վարչական շենքից և 0,12 հա հողամասից, որը տրված է անհատույց օգտագործման:

Նշված տարածքները սեփականության իրավունքով ամրացված են եղել ՀՀ կառավարությանն առընթեր մաքսային պետական կոմիտեին, ներկա պահին հաշվառված են ՀՀ պետական եկամուտների կոմիտեի հաշվեկշռում, չեն օգտագործվում ՀՀ պետական եկամուտների կոմիտեի ստորաբաժանումների կողմից և տարածքների վիճակը գնալով վատթարանում է, իսկ ՀՀ պետական եկամուտների կոմիտեի հետագա շինարարական ծրագրերում վերակառուցման աշխատանքների կատարման անհրաժեշտությունը բացակայում է։ Անհրաժեշտություն է առաջացել դրանք դուրս բերել հաշվեկշռից և փոխանցել համապատասխանաբար Հայաստանի Հանրապետության Արմավիրի մարզի Մարգարա համայնքին և Պետական գույքի կառավարման կոմիտեին։

Նախկինում Պետական եկամուտների կոմիտեի կողմից մշակվել և դիրքորոշում ստանալու նպատակով Պետական գույքի կառավարման կոմիտե էր ներկայացվել «Գույքը հետ վերցնելու և Հայաստանի Հանրապետության տնտեսական զարգացման և ներդրումների նախարարության պետական գույքի կառավարման կոմիտեին գույք ամրացնելու մասին» ՀՀ կառավարության որոշման նախագիծը, որով նախատեսվում էր Հայաստանի Հանրապետության պետական եկամուտների կոմիտեին ամրացված գույքը հետ վերցնել և ամրացնել Պետական գույքի կառավարման կոմիտեին, սակայն վերջինս իր դիրքորոշմամբ տեղեկացրել էր, որ Կոմիտեն չի կարող իրականացնել դրանց արդյունավետ տնօրինումը (օտարում կամ օգտագործման իրավունքով տրամադրում), ուստի Պետական գույքի կառավարման կոմիտեն նպատակահարմար չի գտնում նախագծում նշված տարածքների ընդունումը և առաջարկվել էր որոշման նախագիծը հանել շրջանառությունից:

Նշված տարածքների տնօրինման հարցը քննարկվել է նաև Ազգային անվտանգության ծառայության հետ, սակայն վերջինս ևս նշված 4 անվանում գույքը ծառայությանն ամրացնելը համարել է ոչ նպատակահարմար։

Հետագայում Պետական գույքի կառավարման կոմիտեն ՀՀ տարածքային կառավարման և ենթակառուցվածքների նախարարություն ուղղված գրությամբ առաջարկել էր քննարկել նաև նշված տարածքները համապատասխան համայնքներին հանձնելու նպատակահարմարությունը, որի վերաբերյալ ստացվել է համապատասխան հանձնարարական՝ սահմանված կարգով ՀՀ կառավարության որոշման նախագիծ ներկայացնելու վերաբերյալ։

Պետական գույքի կառավարման կոմիտեի և ՀՀ Պետական եկամուտների կոմիտեի հետ իրականացված մի շարք քննարկումների արդյունքում Պետական գույքի կառավարման կոմիտեն տվել է իր համաձայնությունը և որոշվել է ՀՀ Արմավիրի մարզի Մարգարա համայնքում գտնվող 3 միավոր անշարժ գույքը և դրանց օգտագործման ու սպասարկման համար անհրաժեշտ հողամասերը հետ վերցնել ՀՀ պետական եկամուտների կոմիտեից և նվիրել ՀՀ Արմավիրի մարզի Մարգարա համայնքին, իսկ ՀՀ Արմավիրի մարզի Ախուրիկ համայնքում գտնվող անշարժ գույքը և դրա օգտագործման ու սպասարկման համար անհրաժեշտ հողամասը հետ վերցնել և ամրացնել Պետական գույքի կառավարման կոմիտեին:

**ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ, ՆՎԻՐԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

«Գույք հետ վերցնելու, նվիրելու և ամրացնելու մասին**»** ՀՀ կառավարության որոշման նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում:

**ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ, ՆՎԻՐԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Գույք հետ վերցնելու, նվիրելու և ամրացնելու մասին**»** ՀՀ կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների էական ավելացում կամ նվազեցում չի առաջացնում:

**ՏԵՂԵԿԱՆՔ**

**ԳՈՒՅՔ ՀԵՏ ՎԵՐՑՆԵԼՈՒ, ՆՎԻՐԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՄՇԱԿՄԱՆ ՀԱՄԱՐ ՀԻՄՔ ՀԱՆԴԻՍԱՑՈՂ ԻՐԱՎԱԿԱՆ ԱԿՏԵՐԻ ՄԱՍԻՆ**

ՀՀ քաղաքացիական օրենսգիրք,

«Կառավարչական իրավահարաբերությունների կարգավորման մասին» ՀՀ օրենք։

**ԳՈՒՅՔ ՀԵՏ ՎԵՐՑՆԵԼՈՒ, ՆՎԻՐԵԼՈՒ ԵՎ ԱՄՐԱՑՆԵԼՈՒ ՄԱՍԻՆ**

**ՀՀ կառավարության որոշման նախագծի վերաբերյալ շահագրգիռ մարմիններից ստացված առարկությունների և առաջարկությունների ամփոփման վերաբերյալ**

|  |  |  |  |  |
| --- | --- | --- | --- | --- |
| **Առարկության, առաջարկության հեղինակը, գրության ստացման ամսաթիվը, գրության համարը** | **Առարկության.առաջարկության բովանդակությունը** | **Եզրակացություն** | | **Կատարված փոփոխությունները** |
| 1 | **2** | **3** | | 4 |
| ՀՀ ֆինանսների նախարարություն | Առաջարկություններ և դիտողություններ չունի: | | | |
| Կադաստրի կոմիտե | Առաջարկություններ և դիտողություններ չունի: | | | |
| ՀՀ ազգային անվտանգության ծառայություն | Առաջարկություններ և դիտողություններ չունի: | | | |
| ՀՀ Շիրակի մարզի Ախուրիկ համայնք | ՀՀ կառավարության որոշման նախագիծը քննարկվել է և հիմք ընդունելով «Պետական գույքի կառավարման մասին» ՀՀ օրենքը և այն հանգամանքը, որ Ախուրիկ համայնքի տարածքում գտնվող «Ախուրիկ» անցումային կետի վարչական շենքը գտնվում է սահմանյին գոտում, որտեղ համայնքի բնակիչների մուտքը ժամային ռեժիմով է և նպատակահարմար չէ համայնքին կողմից օգտագործման համար և չի կարող նպաստել համայնքի զարգացմանը, միաժամանակ տվյալ շենքի պահպանման համար անհրաժեշտ միջոցներ չկան։ | | Քննարկվել է։ | Պետական գույքի կառավարման կոմիտեի և ՀՀ Պետական եկամուտների կոմիտեի հետ իրականացված մի շարք քննարկումների արդյունքում Պետական գույքի կառավարման կոմիտեն տվել է իր համաձայնությունը և որոշվել է ՀՀ Արմավիրի մարզի Ախուրիկ համայնքում գտնվող անշարժ գույքը և դրա օգտագործման ու սպասարկման համար անհրաժեշտ հողամասը հետ վերցնել և ամրացնել Պետական գույքի կառավարման կոմիտեին: |
| ՀՀ Արմավիրի մարզպետարան | Նախագիծը քննարկվել է ՀՀ Արմավիրի մարզպետարանում և արժանացել է հավանության։ | | | |
| Պետական եկամուտների կոմիտե  Պետական եկամուտների կոմիտե  17.10.2020թ.  02/16.4/46621-2020 | Նախագծի (այսուհետ` Նախագիծ) կապակցությամբ հայտնում եմ, որ համաձայն «Կառավարչական իրավահարաբերությունների կարգավորման մասին» օրենքի 24-րդ հոդվածի 2-րդ կետի՝ սույն օրենքի ուժի մեջ մտնելուց հետո «Պետական կառավարչական հիմնարկների մասին» ՀՀ 2001 թվականի հոկտեմբերի 23-ի ՀՕ-247 օրենքը չի տարածվում սույն օրենքի 9-րդ հոդվածով նախատեսված` կառավարման լիազորություններ իրականացնող սահմանադրական մարմնի (պաշտոնատար անձի) կողմից կառավարվող (ղեկավարվող) պետական մարմինների վրա, ուստի առաջարվում է Նախագծի նախաբանից հանել ««Պետական կառավարչական հիմնարկների մասին» օրենքի 4-րդ հոդվածը» բառերը, ինչպես նաև, հաշվի առնելով այն հանգամանքը, որ Նախագծով նախատեսվում է գույք նվիրել ՀՀ Արմավիրի մարզի Մարգարա և Շիրակի մարզի Ախուրիկ համայնքներին` առաջարկվում է Նախագծի նախաբանում հղում կատարել նաև ՀՀ քաղաքացիական օրենսգրքի 594-րդ հոդվածին:  Միաժամանակ խնդրում եմ նախագծի հավելվածներում կատարել անշարժ գույքի սկզբնական արժեքների, ինչպես նաև հաշվեկշռային /մնացորդային/ արժեքների փոփոխություն, ըստ կից ներկայացվող ձևաչափի:  Հայաստանի Հանրապետության պետական եկամուտների կոմիտեի կողմից Նախագծի վերաբերյալ այլ առաջարկություններ և դիտողություններ չկան:  Հաշվի առնելով, որ համատեղ քննարկումների արդյունքում ՀՀ տարածքային կառավարման և ենթակառուցվածքների նախարարության պետա­կան գույքի կառավարման կոմիտեն չի առարկել ՀՀ Շիրակի մարզի Ախուրիկ համայնքի տա­րածքում գտնվող «Ախուրիկ» անցումային կետի վարչական շենքը ՀՀ պետական եկամուտների կոմիտեից հետ վերցնելու և վերջինիս ամրացնելու վերաբերյալ, ինչպես նաև հիմք ընդունելով այն հանգամանքը, որ «Գույք հետ վերցնելու և նվիրելու մասին» ՀՀ կառավարության որոշման նախագիծը մշակ­վել է ՀՀ տարածքային կառավարման և ենթակառուց­վածք­ների նախարարության կողմից, ՀՀ պետական եկա­մուտ­ների կոմիտեն առաջարկել է վերջինիս որոշման նախագծում կատարել համապատասխան փո­փոխություններ և ՀՀ օրենսդրությամբ սահմանված կարգով որոշման նախագիծը ներ­կա­­յացնել ՀՀ կառավարության քննարկմանը: | | Ընդունվել է։    Ընդունվել է։    Քննարկվել է։ | Նախագծի նախաբանը խմբագրվել է։  Նախագծի հավելվածները խմբագրվել են։  Ընդունվել է ի գիտություն։ |
| ՀՀ արդարադատության նախարարություն  13.11.2020թ.  01/27.0.01/25467-2020 | Առաջարկություններ և դիտողություններ չունի: | | | |